**„Külterületi utak fejlesztése”**

**KAP-RD43-1-25**

**Pályázati összefoglaló**

**Felhívás célja**

**1. Szilárd burkolattal nem rendelkező helyi közutak, termett talajú utak (a továbbiakban: földutak):**

a) stabilizálása és/vagy alépítményeinek kialakítása;

b) szilárd burkolatának kialakítása.

**2. Szilárd burkolattal rendelkező helyi közutak:**

a) alépítményeinek és szilárd burkolatának felújítása, korszerűsítése, átépítése;

b) burkolatának megerősítése, szélesítése, korszerűsítése.

**FELHÍVÁS RÖVID ÖSSZEFOGLALÓ INFORMÁCIÓK**

* + **Támogatási kérelmek benyújtásának ideje:**

**1. benyújtási szakasz:** 2025. március 5. – 2025. március 18.

**2. benyújtási szakasz:** 2025. március 19. – 2025. április 1.

**3. benyújtási szakasz:** 2025. október 1. – 2025. október 14.

**4. benyújtási szakasz:** 2025. október 15. – 2025. október 28.

* + **Támogatott projektek száma:** kb. 200 db (keretösszeg 35 000 000 000 Ft)
	+ **Igényelhető támogatás:** legfeljebb 150.000.000 ft (vissza nem térítendő) konzorciumként legfeljebb 300.000.000 ft – ebből az egyik tag 200.000.000 ft

**Pályázók köre lehet:**

Vidéki térségben működő települési önkormányzat.

A támogatási kérelem benyújtására konzorciumi formában is van lehetőség

**Támogatható tevékenységek:**

**Önállóan támogatható tevékenységek**

Önkormányzati tulajdonú vagy önkormányzati vagyonkezelésben lévő külterületi, helyrajzi számmal nyilvántartott:

I. szilárd burkolattal nem rendelkező utak, termett talajú helyi közutak (a továbbiakban: földutak):

a) stabilizálása és/vagy alépítményeinek kialakítása;

b) szilárd burkolatának kialakítása.

II. szilárd burkolattal rendelkező helyi közutak:

a) alépítményeinek és szilárd burkolatának felújítása, korszerűsítése, átépítése;

b) burkolatának megerősítése, szélesítése, korszerűsítése.

Egy támogatási kérelemben, egy útszakaszon belül, több tevékenységre is igényelhető támogatás.

**Önállóan nem támogatható tevékenységek**

Önkormányzati tulajdonú vagy önkormányzati vagyonkezelésben lévő, helyrajzi számmal nyilvántartott külterületi, helyi közutak és az ezekhez kapcsolódó fejlesztések vonatkozásában:

a) Infrastrukturális munkák: az útberuházáshoz kapcsolódó infrastrukturális elemek korszerűsítése, műtárgyépítés és felújítás.

b) Közlekedésbiztonságot szolgáló fejlesztések:

* sebesség- és forgalom csillapító megoldások alkalmazása, szigetek átépítése, fejlesztése, kialakítása;
* szilárd burkolatú út kialakítása esetén kijelölt gyalogos-átkelőhelyek/átvezetések és kerékpáros átvezetések, kerékpársávok (beleértve kerékpáros nyom) fejlesztése, kialakítása;
* forgalomtechnikai, forgalomirányító jelzések, berendezések és eszközök korszerűsítése, beszerzése.

c) Sárrázó kialakítása, felújítása a 3.1.1. pontban szereplő tevékenységekkel érintett úton.

d) Zöldterület-építési, útfásítási, átalakítási munkák, a 3.1.1. fejezet I. és II. pontjaiban foglaltak szerint.

e) Autóbuszöblök, autóbusz fordulók, autóbusz peronok felújítása és/vagy kialakítása.

f) Árokrendezés, átereszek felújítása, padkák, rézsűk kialakítása, nyitott vagy zárt csapadékvíz-elvezető rendszer helyreállítása, korszerűsítése, ha a fejlesztéssel érintett útszakasz vízelvezetéséhez közvetlenül kapcsolódik.

g) A művelet megvalósításához szükséges ingatlan vásárlása, a 9.4. pontban foglaltak szerint.

h) Művelet-előkészítéshez kapcsolódó tevékenységek, terület-előkészítés, műszaki ellenőri szolgáltatás igénybevétele, könyvvizsgálói szolgáltatás igénybevétele, műveletmenedzsment.

i) Terület-előkészítés (régészeti feltárás, lőszermentesítés, bozótirtás, földmunkák stb.) a 9.4. pontban foglaltak szerint.

j) Sárrázó kialakítása, felújítása a 3.1.1. pontban szereplő tevékenységekkel nem érintett úton. A tevékenység a művelet elszámolható költségének maximum 30%-áig támogatható.

**Előleg:** támogatási összeg legfeljebb 25%-áig, egyéni művelet esetén legfeljebb 37.500.000 Ft-ig, konzorcium esetén legfeljebb 75.000.000 Ft-ig

**Támogatási intenzitás:** A támogatás maximális mértéke az összes elszámolható költség **95%-a**

**Általános csekély összegű (de minimis) támogatás** esetén a támogatás maximális mértéke az elszámolható költségek 100%-a

**Projekt végrehajtásra, mérföldkövek:**

**Egyszeri**:

Lehetőség van egyszeri elszámolás választására, mely esetben kizárólag záró kifizetési kérelmet köteles a kedvezményezett benyújtani a művelet fizikai befejezését követően. Ha ezt választja, köteles azt bejelenteni a támogatónak

**Többszöri**:

A kedvezményezett legalább egy kifizetési kérelem benyújtására köteles, emellett benyújthat további három kifizetési kérelmet, valamint a támogatási döntésben meghatározott határidőig egy záró kifizetési kérelmet kell benyújtania. Támogató döntés után:

* 24 hónapon belül megítélt támogatás 10 %-át meghaladó mértékről elszámolni
* 37 hónapon belül a megítélt támogatás legalább 80 %-át elérő vagy meghaladó mértékről elszámolni

Elérhetőségek:

**Styevó Gábor**

06308360717

kulteruletiutakfejlesztese@gmail.com

**Katyina Mónika**

06203585910

kulteruletiutakfejlesztese@gmail.com